บาทเปิด 31.53 บาทต่อดอลลาร์ แข็งค่า
เงินบาทเปิดตลาด 31.53 บาทต่อดอลลาร์ แข็งค่า หลังดอลล์อ่อนจากตัวเลขเศรษฐกิจสหรัฐฯ ซบเซา-คลายกังวลสงครามการค้า
16 พ.ค. 2562

เงินบาทเปิดตลาด 31.53 บาทต่อดอลลาร์ แข็งค่า หลังดอลล์อ่อนจากตัวเลขเศรษฐกิจสหรัฐฯ ซบเซา-คลายกังวลสงครามการค้า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.53 บาท/ดอลลาร์ จากเย็นวานนี้ที่ปิดตลาดที่ระดับ 31.58 บาท/ดอลลาร์
"บาทแข็งค่าจากปิดตลาดเย็นวานนี้ เมื่อคืนตัวเลขเศรษฐกิจสหรัฐออกมาต่ำกว่าคาด ขณะที่มีสัญญาณเชิงบวกจากกรณีที่ประธานาธิบดีโดนัล ทรัมป์ มีแผนเลื่อนการเก็บภาษีนำเข้าสินค้ากลุ่มยานยนต์จากยุโรปออกไป ซึ่งสินค้ากลุ่มนี้ไม่น่าจะเกี่ยวกับจีนเท่าไหร่ ทำให้นักลงทุนคลายกังวลเกี่ยวกับความตึงเครียดในโลกการค้าออกไปได้บ้าง"นักบริหารเงิน กล่าว
สำหรับวันนี้ประเมินว่ากรอบการเคลื่อนไหวของค่าเงินบาทระหว่าง 31.45-31.60 บาท/ดอลลาร์